สถานศึกษายึดใช้ ศาสตร์พระราชา
พสกนิกรชาวไทยประจักษ์ ศาสตร์พระราชา สร้างประโยชน์ให้เห็นเป็นรูปธรรมได้ดั่งใจหวัง,จนถึงวันนี้การเรียนการสอน ร.ร.ราชประชานุเคราะห์ 15 (เวียงเก่า-แสนภูวิทยาประสาท) อ.เชียงแสน จ.เชียงราย จึงขับเคลื่อน ศาสตร์พระราชา สู่การปฏิบัติที่ยั่งยืน สร้างเด็กให้รับฟัง สัมผัส วิเคราะห์ แก้ไขปัญหาเป็น,ประสบการณ์นอกตำรา ได้ลดเวลาเรียนทฤษฎี เพิ่มเวลาเรียนปฏิบัติ ในปีการศึกษา 2560 นักเรียนชั้นมัธยมศึกษาปีที่ 6 เมื่อจบการศึกษา จึงสามารถ เรียนต่อระดับอุดมศึกษาได้ทั้ง 160 คน หรือร้อยละ 100,ดร.กัมพล ไชยนันท์ ผอ.โรงเรียนแห่งนี้ กล่าวว่า ด้วยเป็นสถานศึกษาในพระบรมราชูปถัมภ์ จัดการเรียนการสอน สร้างเสริมประสบการณ์ความรู้ นักเรียนระดับชั้นอนุบาล-ชั้นมัธยมศึกษาปีที่ 6 รวม 1,974 คน,จึงปลูกต้นพันธุ์เพกา ที่วิทยาเขตบ้านกู่เต้า 238 ต้น เมื่อนักเรียนนำ ศาสตร์พระราชา ปฏิบัติใช้ในอนาคตจะสามารถพึ่งพาตนเองได้ รวมทั้งจัดให้ฝึกทักษะอาชีพ ผลิตผักพื้นบ้าน และการทำลาบพื้นเมืองล้านนา,กระจายสู่ตลาดพื้นที่เขตพัฒนาเศรษฐกิจพิเศษชายแดน จ.เชียงราย ขณะที่ยังเลี้ยงกระบือ หมู ห่าน และปลา ปลูกผักปลอดสารพิษ ประเภทพืชผักสวนครัว คะน้า พริก มะเขือ ข่า ตะไคร้ บวบ ใบกะเพรา ฯลฯ,พืชหน้าหนาว เช่น ปลูกกะหล่ำ โดยผลัดเปลี่ยนนำมาประกอบเป็นอาหาร รับประทาน ผักบางอย่างให้เด็กนำกลับบ้านให้พ่อแม่ทำอาหารรับประทาน สะอาดปลอดภัย ถูกสุขอนามัย,นอกจากนี้ยังหาเครื่องคอมพิวเตอร์ระบบ ALL In One จำนวน 150 เครื่อง รองรับนโยบาย Thailand 4.0 ไว้ในห้อง Digital Classroom สำหรับเรียนรู้และพัฒนาทักษะยุคใหม่ ด้านงานอาชีพได้พัฒนาร้านเสริมสวย,ปรับปรุงร้านกาแฟเวียงเก่าเป็นศูนย์บ่มเพาะนักธุรกิจน้อย เหนือสิ่งอื่นใด ได้ขับเคลื่อนโครงการโรงเรียนคุณธรรม นักเรียนปฏิบัติตนเป็นคนดี มีสัมมาชีพ ซื่อสัตย์สุจริต ตามเบื้องพระยุคลบาท ในหลวง รัชกาลที่ 9,สถาบันการศึกษาต่างๆจึงเข้าชมต่อเนื่องความสำเร็จการทำเยาวชน ให้พึ่งพาตนเองได้,อรรถภัณฑ์ รังษี / รายงาน
ปรับปรุงร้านกาแฟเวียงเก่าเป็นศูนย์บ่มเพาะนักธุรกิจน้อย เหนือสิ่งอื่นใด ได้ขับเคลื่อนโครงการโรงเรียนคุณธรรม นักเรียนปฏิบัติตนเป็นคนดี มีสัมมาชีพ ซื่อสัตย์สุจริต ตามเบื้องพระยุคลบาท
ศาสตร์พระราชา,ในหลวง ร.9,มองทั่วทิศเมืองไทย,อรรถภัณฑ์ รังษี,โรงเรียนราชประชานุเคราะห์ 15,ข่าวทั่วไป